नई दिल्लीः बॉलीवुड की सुपरस्टार दिगवंत अभिनेत्री श्रीदेवी की बेटी जाह्नवी कपूर फिल्म ‘धड़क’ से बॉलीवुड में कदम रखने जा रही हैं. फिल्म में जाह्नवी के अपोजिट शाहिद कपूर के सौतेले भाई ईशान खट्टर हैं. फिल्म रिलीज होने के पहले से ही काफी चर्चा में है. फिल्म के पोस्टर, ट्रेलर के बाद अब इसके गाने धूम मचा रहे है. फिल्म बन कर तैयार है. जाह्नवी और ईशान अब फिल्म के प्रमोशन करने में लग गए हैं, जिसके लिए वह देश के कई शहरों में घूम रहे हैं.